Александър Пушкин
Буря

Превод от руски: Пенчо Симов, —

chitanka.info

Буря[0]

Видя ли на една скала

девойка в бяло над вълните,

догдето в бурната мъгла

морето блъскаше скалите,

а мълния с лъча си бял

я озаряваше изцяло

и вятър беше връхлетял

над лекото й наметало?

В морето виждам красота,

харесвам бурните лазури,

но по-прекрасна беше тя

от небеса, вълни и бури.

[0] Напечатано в „Московский Вестник“, 1827, №2. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.